als_Latn dik_Latn sag_Latn
Shërbimi i Kontrollit të Brendshëm të Burgjeve drejtohet prej gati 12 muajve nga Ramazan Topuzi, që rezulton i shkarkuar dy herë nga policia e shtetit, për shkelje të rëndë të detyrës.
Sipas shkresës zyrtare të policisë së shtetit, i emëruari nga Lëvizja Socialiste për Integrim në krye të SHKBB-së së burgjeve, është shkarkuar në dy raste për cënim të figurës së punonjësit të policisë dhe për mosparaqitje në detyrë e mangësi të theksuara në kryerjen e detyrës.
Veç këtyre dy rasteve të evidentuara edhe në shkresën zyrtare të policisë së shtetit, burimet nga prokuroria thonë se Topuzi në kohën që ushtronte profesionin e avokatit, pas vitit 2009 është kallëzuar dy herë, për akuzën e mashtrimit dhe atë të ushtrimit të ndikimit të paligjshëm ndaj prokurorit dhe gjyqtarëve.
Por ajo që ngre hije dyshimi për emërimin e tij politik dhe jo profesional, është fakti se Topuzi, edhe pse i shkarkuar dy herë nga policia mban një detyrë të rëndësishme në sistemin peritencial të burgjeve. Pasi si detyrë të parë funksionale, ka hetimin e punonjësve të policisë së burgjeve dhe administratën për afera korruptive si dhe të kaluarën e efektivëve të policisë para se të hyjnë në administratën e burgjeve.
Ndërkohë vetë, rezulton se është person i skeduar nga policia më të kaluar të dyshimtë dhe që nuk pranohet në asnjë punë pranë uniformave të policisë së shtetit.
Publikimi i shkresës zyrtare të policisë së shtetit, vjen vetëm pak ditë pasi në media janë publikuar të dhëna skandaloze, se si një i burgosur që vuan dënimin në burgun e Fierit me leje të ish-drejtorit Artur Zoto kryen furnizimin e dyqanit të burgut.
Ky veprim, mësohet se bëhet me dijeninë e drejtorit të Shërbimit të Kontrollit të Brendshëm të Burgjeve Ramazan Topuzi, i cili nuk ka marrë asnjë masë apo dërguar informacion përkatës për ministrin e drejtësisë Petrit Vasili, Ky i fundit, thonë burimet ka kërkuar urgjentisht pezullimin e aktivitetit të personit të dënuar në burgun e Fierit dhe informacion të detajuar nga shefi i SHKBB-së së burgjeve Topuzi.
Veç këtyre shkeljeve në emërimin e Topuzit në krye të SHKBB-së, burimet thonë se Topuzi është i pajisur nga Drejtoria e Sigurimit të Informacionit të Klasifikuar nga ish-drejtori i larguar Arben Seferi, me çertifikatë sigurie. Pasi një veprim i tillë, nuk mund të bëhet për faktin se është shkarkuar dy herë nga policia e shtetit pa të drejtë kthimi në institucione ligjzbatuese.
Ramazan Topuzi, është dënoncuar në kohën e emërimit të tij edhe nga ish-kryeministri Sali Berisha, i cili ka theksuar faktin se në krye të SHKBB-së është emëruar avokati i pilotit Italian, i dënuar me 16 vjet burg për trafik droge, Giorgo Riformato./ Pamfleti.com
als_Latn als_Latn als_Latn als_Latn als_Latn als_Latn als_Latn als_Latn als_Latn